钦定古今图书集成/明伦汇编/氏族典/第334卷 > 刘虬
## 钦定古今图书集成/明伦汇编/氏族典/第334卷 > 刘虬

按《南齐书刘虬传》：“虬字灵预，南阳涅阳人也。旧族徙
居江陵。虬少而抗节好学。宋太始中，仕至晋平王骠
骑记室、当阳令，罢归。永明三年，刺史庐陵王子卿表
虬及同郡五人，诏征为通直郎，不就。虬精信释氏，衣
粗布衣，礼佛长斋，注《法华经》。建武二年，诏征国子博
士，不就。其冬病卒。”